Scuba Libre ry

Toimintasuunnitelma 
   vuodelle 2008

Vanhaan malliin toiminta jaetaan seuraavasti:
•	koulutustoiminta
•	retki- ja huvitoiminta
•	varusteiden huolto ja ylläpito
•	hallitoiminta

1. Koulutustoiminta
Järjestänemme P1-kurssin talven 07-08 aikana hyväksi koetulla toteutuksella siten, että koulutettavat opettelevat kurssiin kuuluvat asiat käymällä joidenkin henkilöiden kanssa hallissa harjoittelemassa asioita omaan tahtiin. Lopulta kurssilaisten ollessa itse mielestään valmiita, kouluttajat pitävät heille joitakin harjoituskertoja, joiden aikana kurssilaiset osoittavat osaavansa tarvittavat asiat. Avovesiharjoitukset pidetään keväällä luultavasti Kaatialassa. Allasharjoituksiin tarvitaan mukaan aktiivisia jäseniä. Varusteet ja niiden huolto pyritään hoitamaan siten, että jokainen kurssilainen huolehtii itse niistä varusteista, jotka heille seuran puolesta annetaan käyttöön.

P2- ja P3-kurssien tarve lähitulevaisuudessa mietitään talven aikana. Niitä on mahdollisuus järjestää nopeastikin tarvittaessa. Tällainen vaatii kurssille osallistuvien omaa aktiivisuutta melko paljon, jotta kaikki järjestelyt saadaan hoidetuksi.

Vuoden 2008 aikana kurssitetaan seuran aktiiveista M1/M2-kouluttajia mahdollisuuksien, tarpeiden ja halukkuuden mukaan.

2. Retki- ja huvitoiminta
Retki- ja huvitoiminta pidetään edelleen yhdessä. Huvitoimintaa järjestetään jäsenten kokoontuessa ja sukellusseuran kokoontumiseen on usein aiheena sukeltaminen. Tavoitteenä on järjestää yksi sukellusretki alkukesästä ja yksi syksyllä, esim Kaatialaan

Norjaan suuntautuva retki on varattu viikolle 29/2008. Sitovia ilmoittautumisia otetaan vastaan. Paikkoja matkalla on 13 (+1, jos tulee matkustaa omalla kuljetuksella). Sitovia ilmoittautumisia on 11, joten kaksi paikkaa in vielä vapaana. Norjan matkan järjestelyistä vastaa Heikki Ala-Juusela

Tavilla Turun saaristoon tullaan tekemään viikonloppureissu mahdollisuuksien mukaan. Tavin retkien järjestelyistä vastaa Juhani Lehtola.

Viikkosukellustoimintaa jatketaan kesäkaudella 2008. Viikkosukellusten tavoitteena on aktivoida ja tutustuttaa uusia sukeltajia sukellusharrastukseen ja seuran toimintaan. Viikkosukellusten käytännön järjestelyistä sovitaan keväällä 2008.

Loppukesällä 2008 järjestetään perinteinen halliviikonloppu Nokian uimahallissa.

3.Varusteiden ylläpito ja huolto
Seuran varusteet ovat taas olleet hieman entistä enemmän liikkeellä ja syksyinen inventaario on pitämättä. Tavarat inventoidaan vuoden 2008 alussa ja tarkistetaan varusteiden huoltotarve. Kalustovastaavana toimii Juhani Lehtola.

4. Hallitoiminta
Hallivaraus on seurallamme kauden 2007 syksy – 2008 kevät ajaksi lauantaisin ja sunnuntaisin klo 8.00-10.00 sekä syksyllä 2007 myös keskiviikkoisin klo 20:30 – 21:30.

Sukelluskoulutus- ja norppatoimintaa jatketaan uimahallissa kuten aikaisempina vuosina.

Mitään mullistavaa uutta ei ole tulossa mikäli siihen ei seuralaisten taholta tule tarvetta. Jatkamme entiseen malliin ja pyrimme edelleen aktivoimaan seuralaisia mukaan toimintaan.